Minu jaoks algas Cannes'i filmifestivali  ette planeerimine juba aprilli keskpaigas, kui sain esimese pilgu peale visata sel aastal seal toimuvatele üritustele. Loomulikult ei ole selles nimekirjas kõiki erapidusid, nagu Naomi Campbelli sünnipäevapidu ja paljud teised üritused, mis leiavad tavaliselt aset erajahtidel ja villades. Ametlikus nimekirjas märgitakse ära suuremad heategevusüritused ja filmilinastused, väiksemad peod peab iga ajakirjanik vastavalt oma kontaktidele ise välja nuhkima.